Amb la finalitat de facilitar espais formatius per a famílies en els centres educatius, us presentem la següent proposta formativa sobre com educar els vostres fills en l'ús de les tecnologies.
Aquest mòdul formatiu es complementa amb activitats per a alumnes, que els vostres fills poden desenvolupar en l'espai de tutoria a l'aula amb els seus mestres, i amb activitats complementàries per realitzar a casa, amb l'objectiu de treballar conjuntament família i centre educatiu.
Aquest mòdul formatiu està dissenyat com una activitat entre iguals.
Respon a la metodologia de reflexió sobre l'acció, d'aprenentatge a partir de la pràctica i d'experiència compartida.
Es suggereix coordinar els continguts d'aquesta formació per a pares i mares amb els continguts de l'acció tutorial dels alumnes, amb la finalitat que famílies i alumnes treballin el tema al mateix temps, millorant així la continuïtat i la coherència educativa escola i família.
En cas que alumnes i famílies treballin aquest contingut de manera paral·lela, convindria que al final de les dues sessions del mòdul formatiu, el dinamitzador dediqués un espai de conversa amb els pares per intercanviar opinions sobre com treballar el tema amb els fills i així reforçar les dues actuacions.
Aquesta formació està dissenyada per desenvolupar-la al llarg de dues sessions d'una hora i 30 minuts, aproximadament.
Caldrà un espai per poder treballar en petits grups.
L'aula haurà de disposar d'un ordinador amb connexió a Internet i un projector.
Després de llegir l'article individualment, el dinamitzador pot iniciar un debat a partir de la dinàmica següent:
El portaveu de cada grup recollirà i exposarà les seves conclusions.
Veure el vídeo Ús i abús de les tecnologies, on el president del Consell Escolar de Catalunya i expert en TIC, Ferran Ruiz, dóna les claus per entendre la funció i la utilitat de les tecnologies en la nostra societat i orientacions sobre l'ús que han de fer d'aquestes eines els nens i joves.
Després de veure el vídeo, el dinamitzador de la sessió pot iniciar el debat formulant les preguntes següents:
El portaveu recollirà i exposarà les aportacions del grup.
El dinamitzador passarà l' enquesta d'autoconeixement sobre el tema de les tecnologies a tots els assistents, que l'hauran de contestar individualment.
Aquesta activitat es pot fer de dues maneres:
Un cop acabada l'enquesta, el dinamitzador triarà dues o tres preguntes per reflexionar entre tots a partir d'allò que han contestat i de les orientacions que es donen.
En cas que alumnes i famílies estiguin treballant aquest tema de manera paral·lela el dinamitzador dedicarà un espai de conversa on els pares puguin intercanviar opinions sobre com fer amb els fills les activitats plantejades des de l'aula: veure els vídeos proposats, provar alguna de les alternatives a l'oci tecnològic que han proposat a l'aula, omplir la fitxa sobre anècdotes personals relacionades amb l'abús de les tecnologies.
Abans de començar a tractar els continguts de la sessió caldria que els assistents expliquessin quines dificultats han trobat per portar a la pràctica les propostes indicades en l'activitat 3 de la sessió anterior.
Veure 2 vídeos: Antes de colgar tu imagen en la web... piénsalo, Defensor del Menor de la Comunidad de Madrid, i Sorpresa, adaptació a Portal Jove de l'Agència Andorrana de Protecció de Dades, on es veuen situacions de risc derivades d'un ús inadequat de les xarxes socials, com penjar fotos a Internet o treure's la roba davant d'una webcam.
Després de veure els vídeos, el dinamitzador pot iniciar un debat formulant les preguntes següents:
El dinamitzador intentarà que surtin idees clau com:
El portaveu recollirà les aportacions del grup.
Abans de començar la sessió, el dinamitzador prepararà unes cartolines per repartir.
A cada cartolina hi haurà escrita una idea clau que els pares haurem de tenir en compte amb els nostres fills respecte a l'ús de les tecnologies a casa.
(Descarrega Fitxa amb idees clau)
Es reparteixen les cartolines entre els membres de cada grup i el dinamitzador els planteja que les classifiquin en 3 grups, segons que sigui:
Posteriorment es farà una posada en comú entre tots els grups i es reflexionarà i debatrà sobre el resultat de les classificacions que s'han fet i com podem donar resposta a les dificultats plantejades.
Es repartirà a cada grup la primera part d'una de les converses.
A les converses, un pare o una mare planteja un problema amb el seu fill sobre el tema.
Els pares de cada grup hauran de trobar la resposta que considerin millor per tractar les situacions plantejades.
Posteriorment es comentaran entre tots les solucions trobades i el dinamitzador proposarà que pensin en situacions quotidianes pròpies i en com reaccionen ells, què fan els seus fills en les situacions plantejades...
Per finalitzar l'activitat es passarà un full, per edats, amb les orientacions sobre Com educar en l'ús de les tecnologies.
En cas que alumnes i famílies estiguin treballant aquest tema de manera paral·lela el dinamitzador dedicarà un espai de conversa on els pares puguin intercanviar opinions sobre com fer amb els fills les activitats plantejades des de l'aula: trobar espais per veure plegats el curtmetratge proposat, visitar les pàgines de jocs proposades, consensuar uns acords sobre l'ús de les tecnologies i els videojocs a casa.
Vegeu les Activitats per a alumnes.